
J e g y z ő k ö n y v

Készült a Bácsalmás Város Önkormányzata Képviselő-testületének 2012. szeptember 11-én, 16 óra 18 perc kezdettel, Bácsalmáson, a Polgármesteri Hivatal földszinti kistanácskozótermében megtartott rendkívüli ülésén. 

Jelen vannak:

Tóth Árpád alpolgármester, Bailo Amadou, Bánfi Attila, Pálmai Zoltán és Turcsányi Csaba képviselők (5);

Kozák Gáborné aljegyző és Farkas Zoltánné szociális, egészségügyi és családvédelmi osztályvezető (2);
Jegyzőkönyvvezető: Zobokiné Bite Gyöngyi testületi ügyintéző;
Igazoltan van távol:
Németh Balázs polgármester, dr. Bakó Mária Lujza, Nagy Gábor és dr. Tanács Róbert képviselő (4).

Tóth Árpád alpolgármester a megjelentek köszöntése után az ülést megnyitja. Megállapítja a határozatképességet, mert a megválasztott 9 főből 5 fő jelen van (56 %). Tájékoztatásul elmondja, hogy Németh Balázs polgármester borszéki testvérvárosi látogatáson vesz részt, az ülést ezért ő fogja levezetni; dr. Bakó Mária Lujza, Nagy Gábor és dr. Tanács Róbert képviselők a távolmaradásukat jelezték, dr. Keresztury Monika jegyző pedig jegyzői értekezleten van, ezért nem vesznek részt a mai képviselő-testületi ülésen. Jegyzőkönyv-hitelesítőknek Pálmai Zoltán és Turcsányi Csaba képviselőket javasolja, majd a javaslatát szavazásra bocsátja. 

A képviselő-testület egyhangúlag 5 igen szavazattal) az alábbi határozatot hozza:

212/2012. (IX. 11.) Bácsalmás v. öh.

Jegyzőkönyv-hitelesítők

kijelölése 
Határozat
Bácsalmás Város Önkormányzatának Képviselő-testülete Pálmai Zoltán és Turcsányi Csaba képviselőket jelöli ki jegyzőkönyv-hitelesítőknek.

Tóth Árpád alpolgármester a meghívóban jelzett napirendet kiegészíteni javasolja az Óalmásnál lévő madarasi útkereszteződésben mobil buszváró elhelyezésével, majd a javaslatát – más indítvány nem lévén – szavazásra bocsátja.
A képviselő-testület egyhangúlag (5 igen szavazattal) az alábbi határozatot hozza:
213/2012. (IX. 11.) Bácsalmás v. öh.

Napirend megállapítása 
Határozat
Bácsalmás Város Önkormányzatának Képviselő-testülete a 2012. szeptember 11-i rendkívüli ülésén a következő napirendi pontokat tárgyalja meg:

1.
Kistérségi székhely integrált fejlesztése - Tudás és Információs Központ pályázat keretében megvalósuló piac térburkolat-felújítás, zöldterületek fejlesztése, térfigyelő rendszer ajánlattételi dokumentációinak véglegesítése 

2.
Mobil buszváró elhelyezése az Óalmásnál lévő madarasi útkereszteződésben

Zárt ülésen:

1.
Döntés a VA-BO Kft. ingatlanvételi ajánlatáról

1. napirendi pont
Kistérségi székhely integrált fejlesztése - Tudás és Információs Központ pályázat keretében megvalósuló piac térburkolat-felújítás, zöldterületek fejlesztése, térfigyelő rendszer ajánlattételi dokumentációinak véglegesítése
(Az 1. sz. előterjesztés a jegyzőkönyv melléklete.)
Tóth Árpád alpolgármester ismerteti az előterjesztés lényegét, majd a dossziés anyagként beterjesztett, módosított határozati javaslatot, hozzátéve, hogy a közeljövőben új eljárást fognak kezdeményezni. 

Bailo Amadou képviselő megjegyzi, hogy a határozati javaslatot a bizottsági ülésen nem szavazta meg, következetesen most sem fogja megtenni az ajánlattételi felhívás állandó módosítása miatt. 

Tóth Árpád alpolgármester a dossziés anyagként beterjesztett, módosított határozati javaslatnak az elfogadását szavazásra bocsátja.

A képviselő-testület 4 igen szavazattal és 1 ellenszavazattal (Bailo Amadou) az alábbi határozatot hozza:
214/2012. (IX. 11.) Bácsalmás v. öh.

Kistérségi székhely integrált fejlesztése 

- Tudás és Információs Központ pályázat 

keretében megvalósuló piac térburkolat-felújítás, 

zöldterületek fejlesztése, térfigyelő rendszer 

ajánlattételi felhívása visszavonásának 

tudomásulvétele (DAOP-5.1.2/D-09-2011-0001)
Határozat
Bácsalmás Város Önkormányzatának Képviselő-testülete úgy dönt, hogy a  "Kistérségi székhely integrált fejlesztése - Tudás és Információs Központ" című DAOP-5.1.2/D-09-2011-0001" jelű pályázat kivitelezési munkáinak keretében a 

1. zöldterületek fejlesztése, 

2. piac térburkolat felújítása

3. térfigyelő rendszer kiépítése

munkákkal kapcsolatban indított közbeszerzési eljárás ajánlattételi felhívásának 2012. szeptember 4-én Közbeszerzési Tanácsadó javaslatára történő visszavonását tudomásul veszi.

Határidő: azonnal

Felelős: Németh Balázs polgármester

Operatív felelős: Kerényi Tamás beruházási ügyintéző

A határozatról értesül:

- kivonattal:
1. Németh Balázs polgármester



2. dr. Keresztury Monika jegyző



3. Snyehola Gézáné mb. gazdasági osztályvezető



4. Kerényi Tamás beruházási ügyintéző

- levélben :
1. SETODO Kft. Bácsalmás, Ady E. u. 40.



2. Back Line Kft.
2. napirendi pont

Mobil buszváró elhelyezése az Óalmásnál lévő madarasi útkereszteződésben
(Szóbeli előterjesztés.)

Tóth Árpád alpolgármester elmondja, hogy a lakosság részéről igény merült fel az Óalmásnál lévő madarasi útkereszteződésben buszváró elhelyezésére, mert a jelenleg ott lévő építmény felújításra szorul, nem felel meg e célra. A mobil buszváró felajánlás alapján rendelkezésre áll. A KPM-mel egyeztetni kell arról, hogy milyen hatósági engedélyekre van szükség. Valószínűsíti, hogy a buszvárót nem közvetlenül az út mellett kell elhelyezni; ha szükséges, fel lehet tölteni az árokrészt. Kérdezi a képviselőket, hogy a mobil buszváró elhelyezését, vagy a meglévő építmény felújítását támogatják-e.
Bailo Amadou képviselő a mobil buszváró elhelyezésével ért egyet, amelyet ingyen kapnak felajánlás alapján.

Tóth Árpád alpolgármester – több hozzászólás nem lévén – ismerteti az alábbi határozat szerinti határozati javaslatot, melynek elfogadását szavazásra bocsátja.

A képviselő-testület egyhangúlag (5 igen szavazattal) az alábbi határozatot hozza:
215/2012. (IX. 11.) Bácsalmás v. öh.

Mobil buszváró elhelyezése az Óalmásnál lévő 

madarasi útkereszteződésben 
Határozat
1.
Bácsalmás Város Önkormányzatának Képviselő-testülete (a továbbiakban: Képviselő-testület) támogatja az Óalmásnál lévő madarasi útkereszteződésnél mobil buszváró elhelyezését.

2.
A Képviselő-testület felkéri Tóth Árpád alpolgármestert a mobil buszváró elhelyezésének megvalósítása érdekében a szükséges intézkedések megtételére.

Határidő: azonnal

Felelős: Németh Balázs polgármester 

Operatív felelős: Tóth Árpád alpolgármester

A határozatról értesül:

- kivonattal:
1. Németh Balázs polgármester



2. Tóth Árpád alpolgármester



3. dr. Keresztury Monika jegyző



4. Snyehola Gézáné mb. gazdasági osztályvezető

Tóth Árpád alpolgármester – több nyilvános ülési napirendi pont nem lévén – kéri, hogy zárt ülésen folytassák munkájukat, majd a nyílt ülést 16 óra 30 perckor berekeszti.
K. m. f.

   Németh Balázs polgármester távollétében:              dr. Keresztury Monika jegyző távollétében:

                            Tóth Árpád


      Kozák Gáborné


      alpolgármester                          


            aljegyző

                          Pálmai Zoltán

                Turcsányi Csaba


                                   képviselők, jegyzőkönyv-hitelesítők
A képviselő-testület a 2012. szeptember 11-i zárt ülésén a következő határozatot hozta meg:
216/2012. (IX. 11.) Bácsalmás v. öh.

Bácsalmás, 1198/A/2 és a 1266/A/4 hrsz-on 

felvett, a VA-BO Kft. tulajdonát képező 

ingatlan értékesítése esetén 

az elővásárlási jogról való lemondás 
Határozat
I.   1.
Bácsalmás Város Önkormányzatának Képviselő-testülete (a továbbiakban: Képviselő-testület) a Bácsalmás, 1198/A/2 hrsz-on felvett, jelenleg a VA-BO Egészségügyi Kft. tulajdonát képező ingatlan vonatkozásában a ZVONÁR Kft. (Cb.: 03-09-119148, adószám: 14979637-1-03, székhely: Bácsalmás, Korona u. 29.; ügyvezető: Hodován László), mint vevő által benyújtott, 2012. augusztus 13-i keltezésű vételi ajánlat kapcsán nem kíván élni az elővásárlási jogával.

2.
A Képviselő-testület felhívja a jogügyeletben résztvevő felek figyelmét arra, hogy az elővásárlási jogról való lemondás csak és kizárólag ebben a formában benyújtott vételi ajánlatra vonatkozik, az abban történő bármilyen változtatás esetén újra élni kíván döntési jogosultságával.

II.
Tekintettel arra, hogy a Bácsalmás, Hősök tere 14. szám alatti, belterület 1198/A/2 hrsz. alatt felvett orvosi rendelőket az önkormányzat annak idején az adásvételi szerződésben azzal a feltétellel értékesítette, hogy az egészségügyi célvagyon jellege, egészségügyi feladat-ellátási funkcióhoz kötöttsége megmaradjon, a Képviselő-testület ezt a szándékát a továbbiakban is fenntartja.

Határidő: azonnal 

Felelős: Németh Balázs polgármester

Operatív felelős: Városi Orsolya vagyongazdálkodási ügyintéző

A határozatról értesül:

- kivonattal:
1. Németh Balázs polgármester



2. dr. Keresztury Monika jegyző



3. Snyehola Gézáné megbízott gazdasági osztályvezető



4. Városi Orsolya vagyongazdálkodási ügyintéző



5. VA-BO Egészségügyi Kft. (6133 Jászszentlászló, Ady E. 12/A)

